Rettens dom (Første Afdeling) af 4. september 2019 –

Litauen mod Kommissionen

Sag T-603/17

»EGFL og ELFUL – udgifter udelukket fra EU-finansiering – forordning (EF) nr. 1698/2005 – akse 4 »Leader« – forordning (EU) nr. 65/2011 – administrativ kontrol – forpligtelse til at indføre et hensigtsmæssigt system, der tillader en vurdering af omkostningernes rimelighed – betaling in natura i form af frivilligt arbejde – betaling in natura i form af et apportindskud – kontrol på stedet – forekomsten af bilag, der begrunder betalingsanmodningerne – gennemførelsen af de operationer, der finansieres i overensstemmelse med reglerne om offentlige kontrakter«

1. Landbrug – EGFL’s og ELFUL’s finansiering – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – rækkevidde – ikke-pålidelige kontrolforanstaltninger – afslag på finansiering (Europa-Parlamentets og Rådets forordning nr. 1306/2013, art. 52, stk. 2) (jf. præmis 38 og 39)

2. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – konstatering af mangler i den kontrolordning, der er indført af en medlemsstat – den berørte medlemsstats anfægtelse – bevisbyrde – fordeling mellem Kommissionen og medlemsstaten (Europa-Parlamentets og Rådets forordning nr. 1306/2013, art. 52, stk. 2) (jf. præmis 40-43, 79, 85, 109, 126 og 127)

3. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – konstatering af mangler i den kontrolordning, der er indført af en medlemsstat – vurdering af de tab, som fonden har lidt – uregelmæssige udgifter, der ikke kan fastsættes tilstrækkeligt præcist – vurdering baseret på faste korrektioner – lovlighed (Europa-Parlamentets og Rådets forordning nr. 1306/2013, art. 52, stk. 2) (jf. præmis 89-91, 94 og 95)

4. EU-ret – fortolkning – bestemmelse, som ikke indeholder nogen udtrykkelig henvisning til medlemsstaternes ret – selvstændig og ensartet fortolkning – tilrådighedsstillelse af jord eller fast ejendom [Forordning nr. 1974/2006, art. 54, stk. 1, litra a)] (jf. præmis 130-142)

5. Landbrug – EGFL’s og ELFUL’s finansiering – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – udarbejdelse af en rapport for hver kontrol på stedet – nødvendigt indhold [Rådets forordning nr. 65/2011, art. 26, stk. 1, a) og d), og art. 27, stk. 1] (jf. præmis 149-152, 160, 161, 167, 168, 176, 177, 183-185 og 190)

Angående

Søgsmål anlagt i henhold til artikel 263 TEUF med påstand om annullation af Kommissionens gennemførelsesafgørelse (EU) 2017/1144 af 26. juni 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2017, L 165, s. 37), for så vidt som den udelukker visse udgifter afholdt af Republikken Litauen.

Konklusion

1) Europa-Kommissionen frifindes.

2) Republikken Litauen bærer sine egne omkostninger og betaler de af Kommissionen afholdte omkostninger.